ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670014850
ขอให้แก้ไขปัญหาฝุ่นละอองฟุ้งกระจายจากการถมดิน ภายในซอยวัดปากน้ำฝั่งเหนือ (ไม่ทราบแขวง)  เขตตลิ่งชัน กรุงเทพมหานคร จุดสังเกตซอยดังกล่าวอยู่ใกล้กับโรงเรียนอุบลรัตน (ตรวจสอบเป็นโรงเรียนอุบลรัตนราชกัญญาราชวิทยาลัย) โดยให้เข้าซอยฯ ตรงไประยะทางประมาณ 1-2 กิโลเมตร จะพบกับบริเวณดังกล่าว และอยู่ติดกับหอพักสมบัติเปี่ยม   เนื่องจากผู้ร้องแจ้งว่ามีเจ้าของที่ดิน (ไม่ทราบชื่อ-นามสกุลและลักษณะรูปพรรณสัณฐาน) ทำการถมดิน (ไม่ทราบรายละเอียดเกี่ยวกับการถมที่ดิน) โดยทำการบรรทุกดิน เพื่อทำการถมที่  ในช่วงเวลาประมาณ 08.00-20.00 น. เป็นประจำทุกวัน  ส่งผลทำให้ประชาชนที่พักอาศัยอยู่บริเวณดังกล่าวได้รับความเดือดร้อน มีฝุ่นละอองฟุ้งกระจายไปทั่วบริเวณดังกล่าว และส่งผลกระทบต่อสุขภาพของประชาชน  เบื้องต้นได้ทำการติดต่อผ่านทางโทรศัพท์ แจ้งเรื่องดังกล่าวไปยังสำนักงานเขตตลิ่งชัน และผู้ร้องได้ติดต่อผ่านทางโทรศัพท์ 0 2299 4000 ของกรมโยธา  เป็นระบบโอเปอเรเตอร์  ผู้ร้องแจ้งว่าต้องการแจ้งเรื่องเกี่ยวกับปัญหาฝุ่นละอองดังกล่าว จากนั้นระบบแจ้งว่าจะทำการโอนสาย ไปยังที่ดินให้  (บันทึกข้อมูลตามผู้ร้องแจ้ง) เมื่อทำการโอนสายไปยังฝ่ายที่ดินดังกล่าว ผู้ร้องรอสายประมาณ 10 นาที จากนั้นผู้ร้องจึงทำการวางสายไป ต่อมาทำการติดต่อไปยังกรมโยธาอีกครั้ง เป็นระบบโอเปอเรเตอร์เช่นเดิม จากนั้นให้กด 0 เมื่อผู้ร้องกด 0 ระบบแจ้งว่า " กรุณารอสักครู่ " ซึ่งระบบพูดวนอยู่แบบนี้ซ้ำๆ ส่งผลทำให้ผู้ร้องไม่ได้รับความสะดวกในการติดต่อใช้บริการ   ประกอบกับได้ทำการแจ้งให้เจ้าของที่ดินรับทราบเกี่ยวกับปัญหาดังกล่าว โดยประสงค์ให้เจ้าของที่ดิน ทำการแก้ไขปัญหาเบื้องต้นโดยการนำน้ำมาฉีดเพื่อแก้ไขปัญหาฝุ่นละออง ให้กับประชาชนก่อน ยังไม่มีการดำเนินการเรื่องดังกล่าวแต่อย่างใด ประสบปัญหาดังกล่าวมาเป็นระยะประมาณ 1 สัปดาห์แล้ว จึงประสงค์ให้หน่วยงานที่เกี่ยวข้องดำเนินการเรื่องดังกล่าว (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata